Aberfeldy

Aberfeldy (Skotsk-gælisk: Obar Pheallaidh) er en by (town) i regionen Perth and Kinross i Skottland, beliggende ved elven Tay. Historisk sett er det innenfor området Atholl. Byen er omtalt i et velkjent dikt av Robert Burns.«The Birks Of Aberfeldy» , 1787, RobertBurns.org Aberfeldy ligger ved elven Tay, om lag 5 kilometer fra elvens utspring i Loch Tay. Nærmeste større by er Perth, ca. 30 kilometer sørøst for Aberfeldy. I henhold til folketellingen i 2011 hadde byen en befolkning på 1 986 innbyggere, beregnet til 1 950 i 2014.«Aberfeldy (Perth and Kinross)», City Population

Byen er også kjent for broen «Wade's Bridge», bygget i 1733 og designet av arkitekten William Adam (1689–1748), far av den mer kjente Robert Adam (1728–1792), nyklassisistisk arkitekt. Broen har navn etter general George Wade (1673–1748), som i løpet av tolv år i Skottland bygget 390 km med veier og rundt 30 broer i prosessen å kontrollere skottene.«George Wade». Oxford Dictionary of National Biography. Aberfeldy er også omtalt i den tradisjonelle sangen «Loch Tay Boat Song».«Loch Tay Boat Song», Traditional Scottish Songs

Byens historie strekker seg tilbake til da general Wade erstattet fergen over elven Tay med en bro i 1733, som han selv betraktet som sitt fremst bedrift. Med broen vokste byen fram.«Aberfeldy a short history» , Highland Perthshire

J.K. Rowling, forfatteren av bøkene om Harry Potter, eier herskapshuset Killiechassie House like ved Aberfeldy.Nichols, Michelle (22. november 2001): «Hogwarts hideaway for Potter author». The Scotsman.

Referanser

 Eksterne lenker 

 Aberfeldy på Whiskywiki.no
 Aberfeldy&Loch Tay turistinformasjon

Kategori:Byer i Perth and Kinross